

 ***Tankönyvekkel kapcsolatos tájékoztató a***

***2020/21. tanévre***

 ***Kedves Szülők és Diákok!***

*Az állami tankönyvtámogatásban alanyi jogon részesülők köre további kibővítésre került. Így a térítésmentes tankönyvellátásnak a köznevelés nappali rendszerű iskolai oktatás 10–16. évfolyamaira történő kiterjesztéséről szóló 1092/2019. (III. 8.) Korm. határozat eredményeként a 2020/2021. tanévtől a köznevelés valamennyi, a nappali rendszerű alap- és középfokú iskolai oktatásban részt vevő tanuló* ***ingyenes*** *tankönyvellátásban részesül. Ezzel a középiskola* ***9-16****. évfolyamának valamennyi tanulója alanyi jogon térítésmentesen kapja a tankönyveket,* ***megszűnik a fizetős tanulói státusz****.*

*A tankönyvellátást a Könyvtárellátó Nonprofit Kft., a KELLO bonyolítja le az iskola megrendelései alapján, amelyet az iskola tankönyvfelelőse ad le.*

*A tankönyvrendelés 2020/2021. évi menetrendje (rövidített változat):*

|  |  |
| --- | --- |
| *2020. március 16.* | *KELLO megnyitja a szülői felületet - adategyeztetés* |
| *2020. április 1.* | *KELLO feltölti a tankönyvjegyzéket a rendelési felületre* |
| *2020. április 1 — 30.* | *Az iskola munkaközösségei összeállítják az évfolyamok tankönyvcsomagjait* |
| *Tankönyvfelelősök leadják az alaprendeléseket, alaprendelés lezárása* |
| *2020. augusztus 1 — 30.* | *KELLO kiszállítja az alaprendelés során megrendelt tankönyveket az iskolába* |

*A szülők részére kialakított felület (szuloifelulet.kello.hu) egy kényelmi szolgáltatás, igénybevétele nem kötelező, de lehetőséget ad*

* *a diákok adatainak szülők általi ellenőrzésére, azaz adategyeztetésre,*
* *az iskolai tankönyvrendelések szülők általi jóváhagyására (a felület használata nem kötelező),*
* *a diákok tankönyvrendeléseinek nyomon követésére, valamint a korábban fizetős diákok KELLO felé aktuálisan fennálló pénzügyi egyenlegének szülők általi megismerésére és rendezésére.*

***A tankönyvek ingyenesek, de az iskola tulajdonát képezik, vagyis a tankönyveket vissza kell adni.***

*Zalaegerszeg, 2020. március 31.*